###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

**Gilan Belediyesi**

**EKSTRAKT**

**Mbledhja e Kuvendit Komunal e mbajtur me datë 18.02.2025 në ora 10:00 në sallën e KK-së, me këtë:**

**R E N D P U N E**

1. Konstatimi i prezencës së anëtarëve të Kuvendit dhe miratimi i procesverbalit të mbledhjes së kaluar
2. Pyetje dhe përgjigje
3. Miratimi i iniciativës të Kryetarit të Komunës për Bashkëpunim Komunal Ndërkombëtar

1. **Rekomandimet e Komitetit për Politikë dhe Financa:**
   1. **Diskutim rreth klasifikimit dhe riciklimit të mbeturinave**
   2. **Raportet e punës të Komiteteve të KK për vitin 2024**
   3. **Planet e punës të Komiteteve të KK për vitin 2025**
   4. **Kërkesë e Qendrës për Hulumtim dhe Zhvillim**
   5. **Raporti i Komisionit për emërimin e rrugëve**
   6. **Diskutim rreth kontratave në vepër**
   7. **Kërkesë e NPL Stacioni i Autobusëve Gjilan**
   8. **Kërkesë e Shoqatës së Invalidëve të luftës për ndihmesë të një veterani të cilit ju ka rrënuar shtëpia**
   9. **Kërkesë e Komisionit të bursave për ndarjen e mjeteve prej 26.800 euro për 7 bursist**
   10. **Raporti i punës së Komisionit për dhënien e titujve të Nderit, Mirënjohjeve dhe Shpërblimeve**

**2. Të ndryshme**

1. **Konstatimi i prezencës së anëtarëve të Kuvendit**

**Përveç anëtarëve të kuvendit në mbledhje prezantuan:** Shpend Nuhiu, Arbenita Sopi Haziri, Bejtullah Osmani, Bekim Salihu, Ali Arifi, Enver Shabani, Bajram Isufi, mediat e shkruara dhe ato elektronike.

**Munguan:** Drenushë Maloku, Gresë Avdiu, Gentrit Murseli, Imran Haziri, Arianit Sadiku, Erestinë Isufi dhe Sreten Trajkoviq.

**Alban Hyseni:** unë i kam 2 pika të rendit të ditës që dua ti propozoj që të jenë pjesë e diskutimit për këtë seancë.

Është fjala për ato të njëjtat që i kemi propozuar edhe në seanca urgjente por edhe i kemi kërkuar vazhdimisht.

E para është çështja e buxhetit dhe çështja e fshatit të lumtur.

**Bujar Nevzati:** dua të sqaroj çështjen e buxhetit sepse kryetari po na akuzon qe disa herë sidomos javën e fundit të zgjedhjeve çdo ditë ka ftuar seanca të jashtëzakonshme.

Unë e kam prit një kryetar serioz dhe kam qenë një ndër ata që kam qenë për me u ndërru kryetari i kaluar por kam menduar se do të vjen një kryetar që e ndryshon gjendjen dhe i dërgon gjërat përpara.

Te pika e parë që po e akuzon opozitën që është përgjegjës për buxhetin mua po më duket që nuk është e qartë [po më duket se po e manipulon publikun kush është përgjegjës për krijimin e shumicës pozita apo opozita.

Po i shantazhin punëtorët që pagat nuk do ti marrin në mars që kjo nuk është e vërtetë sepse ligji për vetqeverisje lokale thotë saktë dmth kjo nuk qëndron.

1. Opozita po kërkon zbatuimin e ligjit
2. pagat punëtorëve ju dalin me 1 mars
3. Kryetari ka kërkuar që më shpërbë kuvendin por nuk u shpërbë dhe ministria ja ka kthyer 11 kërkesa dhe asnjëherë nuk na ka njoftuar që ti zbatojmë ato kërkesa.
4. Për miratimin e buxhetit po flas në emër të këshilltarëve të PDK jemi dakord dhe i kemi edhe 12 ditë deri në miratimin e buxhetit.

PDK kërkon një informatë të domosdoshme për buxhetin e vitit 2025 projektet kapitale, lista e projekteve që janë të realizueshme këtë vit, aspektet ligjore, a janë projektet në harmoni me planin zhvillimor me na njoftu me planifikimin e buxhetit te kategoria e mallrave dhe shërbimeve për çka ka me u shpenzu buxheti i këtij viti e jo për punësime familjare dhe militantëve partiak sikur në vitin 2024 mbi 600.000 euro paga për punësime të paligjshme.

Një njoftim për subvencionet se çka ke me subvencionu këtë vit e jo qysh ka ndodh ajo.

Çka ke parapa te buxheti prej 3. 6 milionë euro për bashkëfinancim të projekteve me qeverinë dhe donatorët.

Një njoftim për borxhet e papaguara të komunës deri më 31.12.2024 për shpronësimet dhe ndaj operatorëve ekonomik jo përmes përmbaruesve me i marr qytetarët paratë e tyre prej komunës duke prit mëshirën tuaj.

Kërkojmë informatë lidhur me buxhetin e pashfrytëzuar të vitit 2024 si dhe propozim buxhetin që të bartet nga viti 2022/23 dhe 24/25.

Një organizim një dëgjim publik nga KPF –ja si kërkesë ligjore e paraqitur përmes rekomandimeve.

Këto janë 6 kërkesa tona si PDK dhe e ke mundësinë me i kry që me thirr KPF një dëgjim publik brenda 2/3 dite me i sjell këto kërkesa që ti sqarojmë dhe nëse këto janë të realizueshme ne jemi të gatshëm me miratu buxhetin para datës 28 shkurt.

**Arbër Musliu:** te menaxhimi i financave publike neni 62 pika 62.5 thotë nëse kuvendi komunal dështon që ta miratoj dhe tia dorëzoj ministrit propozim buxhetin dhe kërkesën për ndarjen buxhetore deri më 1 mars atëherë asnjë shpenzim nuk duhet të bëhet nga ose në emër të komunës në fjalë deri sa kuvendi komunal ta miratoj dhe tia dorëzoj ministrit këtë dokument.

**Ismajl Kurteshi:** në lidhje me propozimet e kryetarit në lidhje me pikën e dytë për fshatin e lumtur para se te dalim në votim bëhet fjalë për funksionalizimin e fshatit të lumtur për jetim dhe kategori të margjinalizuara apo bëhet fjalë për atë idenë e vjetër të mbrapshtë dhe të paarsyeshme për të cilën paraprakisht i lus gjithë këshilltarët që mos ta votojnë sepse është një lloj keqpërdorimi i një investimi jashtëzakonisht të mirë për njerëzit të cilët kanë shumë nevojë për me u shfrytëzu për jetim dhe kategori të margjinalizuara.

**Bujar Nevzati:** unë nuk deshta me marr kohë Arbërit ligjin e kam këtu përpara vetes por nuk deshta me lexu sepse besova se e keni lexuar të gjithë sepse unë e di saktë se çka thotë ligji.

**Sami Ahmeti:** kërkoj sqarim me datë 11.11.2024 buxheti i Kosovës miratohet në parim me datë 21.11.2024 miratohet në lexim të dytë buxheti i Kosovës.

Ligji i buxhetit të Kosovës me nr.08/ L me numër 132 i publikuar në gazetë zyrtare me numër 22/2024 datë 12.12.2024 ku ajo faqe i ka gjithsejt 730 faqe ku në mesin e tyre është edhe buxheti i Kosovës i vitit 2024 që është i aprovuar i komunës së Gjilanit.

Nga faqja 318 deri në fq.322 është e ndarë për secilën drejtori nëse del zyrtarisht në gazetë zyrtare të Republikës së Kosovës Kuvendi i Kosovës është organi më i lartë se kuvendet komunale atëherë ta sqaron një jurist saktësisht.

Kur ka kalu në nivel të Kosovës buxheti i vitit 2024 nuk është e vërtetë që komuna e Gjilanit nuk ka buxhet por po manipulohet me buxhet të Gjilanit.

**Alban Hyseni:** sa i përket pyetjes se z. Kurteshit propozimi është ai që e kam dërguar edhe në seancat urgjente që është parapa në dhënien në shfrytëzim jo me funksionalizimin.

Sa i përket adresimit nga Samiu është e vërtetë që komunës tonë ju është aprovuar ai i vitit 2024 mirëpo kjo nuk është dërguar si propozim i komunës.

Ajo është marr me automatizëm nga ministria dhe tash për juve që keni përvojë më gjatë kuvendi komunal unë nuk e besoj mesa e di unë që ka pas më herët rast që është përsërit ose ka ndodh kjo situatë.

Është hera e parë qe 25 vite që banorët e Gjilanit mbesin pa buxhet të pa aprovuar dhe nëse ju keni përvojë institucionale që ka ndodh diku tjetër dhe e dini se si është zgjidh kjo situatë na e sqaroni.

Kërkesat e PDK-së unë jam absolutisht i gatshëm që në këtë moment të dalim jashtë dhe të diskutojmë për këto dhe nëse keni nevojë për listë të detajume caktojeni ju datën, orën dhe vendin unë jam aty.

Për secilën kërkesë që e keni duke filluar nga lista e projekteve e cila është në buxhet, duke filluara nga harmonia me PZHK –në, bashkë financimi po ju jap informacionin e ditës së shtunë ku e kam takuar organizatën e cila do ta financoj shkollën e mesme të mjekësisë, projekti është i gatshëm, ofertat financiare janë dorëzuar, vlerësimi është kryet dhe tani na duhet për me filluat punët vetëm pagesa e pagesën nuk mund ta bëjmë pa buxhet.

Shkolla e mesme e mjekësisë e cila mund të filloj ndërtimin brenda muajit shkurt brenda këtij muaji kur jemi tash varet nga votimi i buxhetit janë rreth 1.6 milionë euro pagesë nga 1.3 milionë euro thuajse ofertë totale që varen si punë për tu nis nga buxheti.

Sa i përket borxheve të komunës nuk është se varet gjithmonë nga ekzekutivi se a don me i pagu borxhet apo jo.

Ju e dini që një pjesë të madhe të borxheve që i kemi paguar kanë qenë në procedurë të pagesës ose ato që i kemi paguar me kamatë kanë qenë këto në kontrata kolektive sepse nuk kemi buxhet të mjaftueshëm për këto kategori që ti paguajmë.

Lidhur me buxhetin e pashfrytëzuar të vitit të 2024 ende nuk janë shifrat finale edhe pse mund ti dallojmë vlerat shumë të vogla por ende nuk janë finale që të mundemi të diskutojmë.

Për muajin mars mund ta sjellim edhe këtë planifikim që ta diskutojmë bashkarisht me juve pra nuk është buxhet i pashfrytëzuar që të jemi korrekt edhe me qytetarët dhe gjithë të tjerët.

Pjesa e buxhetit që bartet në vitin 2025 që janë të hyra shtesë që janë të paplanifikuara ose i kemi tejkaluar planifikimin e të hyrave.

**Avdyl Aliu:** është hera e parë që ka ndodh në komunën e Gjilanit se kurrë më herët ska ndodh kështu.

Kryetari është përgjegjës për gjithçka, dështimi është prej z. Hysenit që kemi ardhur në këtë pikë.

Më së paku në këtë situatë që jemi në vitin e fundit dhe dështimin e këtij mandati që po vërtetohet në vitin 2025 më së paku z. Hyseni është i interesuar me kalu buxhetin për arsye se me fsheh dështimin e tij qysh është munduar ta fsheh deri tash.

**Bujar Nevzati:** një përgjigjje kryetarit të shkurtër ne kërkesat kryetar i kam bërë këtu në emër të grupit, na i dërgoni ato që i kemi kërkuar gjatë ditës se keni mundësi dhe e caktojmë KPF –në dhe një dëgjim publik.

Këto kërkesa realizohen dhe shkojnë tutje e vazhdojmë.

**Alban Hyseni:** unë mendoj se është shumë e thjeshtë nëse dëshironi me e zgjidh çështjen e buxhetit, ju po e dëshironi me portretizu një lloj figure të kryetarit që nuk do me votu buxhetin ndërkohë që unë po ju përgjigjem pozitivisht në kërkesat e juaja për aprovimin kjo është e para që nuk është e vërtetë.

E dyta sa i përket takimit me LDK-në ftesën e kemi bërë publike pavarësisht ftesës që e kemi bërë nuk keni ardhën.

Tani meqë keni kryetar partie e kemi ftuar kryetarin publikisht edhe me ftesë me shkrim e kemi caktuar vendin dhe e kemi caktuar edhe ambientin e punës dhe të takimit.

Unë kam pas dëshirë meqë problemi është i madh dhe serioz ta takoj edhe kryetarin e PDK-së dhe të LDK-së.

Tek z. Gagica jam shumë falënderues e mirënjohës qëndrimin e tij pozitiv dhe shumë konstruktiv karshi kësaj teme ku që nga fillimi por edhe në takime të përbashkëta ka thënë se nuk kam kërkesë për buxhetin dhe jam që me kalu buxhetin dhe me votu.

Kërkesa e LDK-së ka qenë se nuk duan ta mbajnë takimin me PDK-në por veçmas dhe kërkesa e dytë ka qenë jo në orën 10 por në orën 14:00, kërkesa e 3 ka qenë jo në zyret e juaja por tek kuvendi, kërkesa e 4 ka qenë jo veç kryetarët por me një ekip.

**Sami Ahmeti:** e lus kryetarin që mos të manipulon me paga të arsimtarëve, të stafit civil dhe të mjekëve për arsye se buxheti i komunës së Gjilanit që është i aprovuar i mbulon të gjitha shpenzimet për paga dhe mëditje.

***Me 11 vota për, 16 kundër nuk miratohet buxheti për vitin 2025 propozim nga kryetari i komunës.***

**M*e 7 vota për, 19 kundër nuk miratohet fshati i lumtur propozim nga kryetari i komunës.***

***Me 24 vota për miratohet Rendi i punës.***

***Me 24 vota për miratohet procesverbali i mbledhjes së kaluar me disa korrigjime.***

* 1. **Diskutim rreth klasifikimit dhe riciklimit të mbeturinave**

**Ismajl Kurteshi:** Derisa në vendet e zhvilluara mbeturinat janë bë burim i energjisë por edhe lëndë e parë (gjysmë e përpunuar) për prodhimin e produkteve të ndryshme, këtu, te ne, mbeturinat janë ndotës të ambientit, ndotës të ujërave, burim i infeksioneve të ndryshme, kundërmues të pa durueshëm për rrethin ku ato deponohen.

Siç po shihet, në vend se të përfitohet nga to, mbeturinat janë bë shkaktare të shumë problemeve që është vështir të numërohen. Koleg të nderuar këtë vit, përfundon kontrata 15 vjeçare e Komunës me partnerin privat për grumbullimin e mbeturinave. Komuna duhet të përgatitet me kohë për marrjen nën menaxhim të “Eko Higjienës”, përmes të cilës duhet jo vetëm t’i kryej shërbimet ndaj qytetarëve ashtu si duhej por edhe të avancoj në këtë drejtim, duke i trajtuar ato jo më si problem por si burim përfitimi nga to.

Komuna e Gjilanit, duhet të kërkoj nga Qeveria e Kosovës, që për komunat tjera që i sjellin mbeturinat në djeponin e Velekincës, ta gjejnë një deponi tjetër;

Që deponin e Gjilanit ta menaxhoj një ndërmarrje Komunale ose regjionale;

Komuna ta siguroj infrastrukturën dhe organizimin e duhur për klasifikimin e mbeturinave, të siguroj kosha të veqanet për letër, plastik, qelqe, hekur, mbeturina inerte etj.

Komuna duhet të siguroj treg për shitjen e mbeturinave të klasifikuara ose teknologji të nevojshme për riciklimin e këtyre mbeturinave;

Komuna e Gjilanit duhet seriozisht të merret me këtë çështje që është bërë problem për qytetarët, sidomos ata të Velekincës.

Problemin e quajtur grumbullim i mbeturinave dhe deponi, Komuna e Gjilanit, përmes riciklimit, mundet dhe duhet ta shndërrohet në një burim përfitimi për Komunën dhe qytetarët e saj.

**Kushtrim Kadriu:** ne kemi marr edhe një raport nga spitali regjional të Gjilanit ku ka qenë mirë me bë edhe një prerje.

Mosriciklimi i mbeturinave në qytetin tonë ka bërë që qyteti i Gjilanit të jetë një nga qytetet më të ndotura në botë dhe i treti në Evropë në raportet të cilat dalin vazhdimisht që mund të kemi qasje krejt në faqe të ndotjes.

Unë kisha propozuar pas diskutimit disa rekomandime të cilat i tha z. Kurteshi ta bëjmë një rekomandim dhe ndoshta ka qenë e rrugës që të bëjmë edhe një komision nga kuvendi i cili do të merrej me krijimin e një strategjie për të dal nga kjo gjendje.

**Muhadin Haziri:** para se të hymë te çështja e diskutimit rreth klasifikimit dhe riciklimit të mbeturinave duhet me marr parasysh se sa i përket ndërmarrjes e cila bën menaxhimin dhe trajtimin e mbeturinave ajo e posedon një statut të veçantë.

Ato janë si ndërmarrje shoqërore që edhe funksionojnë me ligj të veçantë të cilat i monitoron ministria e zhvillimit ekonomik.

Nëse i qasemi problemit të ambientit e sidomos në komunën tonë që po jetojmë është shumë e vërtetë këtë që po e thotë z. Ismajl që me të vërtetë si lokacion deponia është në shërbim të regjionit nuk është në shërbim të kuvendit të Gjilanit.

Për me i tejkalu këto situata në raport me trajtimin e mbeturinave janë shumë dikaster dhe është një fushë që ka shumë hapësirë të zgjeruar për të folur për të.

Çështja e riciklimit të mbeturinave është një përgjegjësi e jona pajtohem që të formohet një komision nga kuvendi komunal.

Trajtimi i mbeturinave, deponia ekzistuese e cila është në komunën e Gjilanit ne e dimë që në fillim se në çfarë kushte dhe në rrethana është punuar por nga ajo kohë sa është ajo në menaxhim, sa është në mbikqyrje.

Kemi probleme të mëdha përpos që mungon trajtimi apo riciklimi aty zbrazen mbeturina që as ne vet nuk i dimë duke i përfshirë edhe spitalet.

Pjesa tjetër që e shoh një rrezikshmëri është mosfunksionimi i lagunës aty ku krijohen gjitha ujërat e zeza ajo sigurisht i ka 6 apo 7 vite që nuk është në jo funksion.

Unë kisha kërkuar që përmes kuvendit të bëhet njëherë një raport që të dimë gjendjen dhe kushtet në çfarë rrethana është duke funksionuar ajo deponi.

Te çështja e riciklimit të mbeturinave kemi pranuar një partneritet i cili nuk ka marr asnjë hap në këtë drejtim.

**Kushtrim Kadriu:** unë kam bërë shumë hulumtim për këtë çështje por problemi i madh qëndron po ndërlidhem te mosmiratimi i planit zhvillimor komunal të komunës tonë.

Shembull po e marrim me datë 25 dhjetor të vitit 2023 ne e kemi takuar një investitor izraelit i cili quhet Iftabin Shalon i cili ka ardhën në zyrën tonë ka qenë edhe z. Kurteshi ku ka shprehur interesim të investoj në energjinë solare e cila do të krijonte energji tjetër dhe do e largonte shumë pjesë të komunës nga djegiet të cilat krijojnë ndotje.

Përgjigjja e cila ka ardhur nga zyra e kryetarit është në gjuhën angleze por e përkthyer në gjuhën shqipe.

Është më datë 14.02.2024 ku thotë në bazë të informatave që kemi mbledhur gjer tani parashikojmë që PZHK ti nënshtrohet procedurave të miratimit gjatë muajit mars të vitit 2024.

**Ismajl Kurteshi:** kjo është çështje shumë e rëndësishme ajo që e thash unë dhe kolegu pas meje që janë 2 probleme dhe janë shumë të rëndësishme për me u trajtu andaj nëse pajtohet kuvendi është mirë të bëhet një komision me njerëz të fushës që e njohin këtë çështje.

**Kushtrim Kadriu:** unë propozoj që të bëhet një komision prej 5 anëtarëve ti zgjedhim njohësit e fushës që mund të japin kontribut.

LDK propozon Muhadin Hazirin.

PDK propozon Faton Milazimi.

LVV propozon Ismajl Kurteshi

Kushtrim Kadriu propozon Arsim Krasniqi magjistër i kimisë së ujërave.

Muhadin Haziri propozon Latif Maliqin për arsye se i di problemet e lokalitetit ku jeton.

***Me 23 vota për miratohet Komisioni i Eko Higjienës.***

* 1. **Raportet e punës të Komiteteve të KK për vitin 2024**

***Me 22 vota për miratohet pika 4.2 e Rendit të punës.***

* 1. **Planet e punës të Komiteteve të KK për vitin 2025**

***Me 24 vota për miratohet pika 4.3 e Rendit të punës.***

* 1. **Kërkesë e Qendrës për Hulumtim dhe Zhvillim**

**Kushtrim Kadriu:** kjo kërkesë është për Universitetin e Preshevës për mbështetje financiare për krijimin e një universiteti privat në Preshevë ku disa komuna të Kosovës e kanë ndoihmuar.

Komuna e Gjilanit e ka të miratuar një iniciativë komunale në vitin e kaluar e cila e lejon këtë gjë.

E kemi edhe miratimin e iniciativës të Kryetarit të Komunës për Bashkëpunim Komunal Ndërkombëtar me komunën e Gostivarit.

* 1. **Raporti i Komisionit për emërimin e rrugëve**

**Blerim Haziri:** ky është raporti i dytë për kuvendin komunal i komisionit për shqyrtimin e kërkesave dhe ankesave në procesin e emërtimit të rrugëve dhe emërimit të adresave të komunës së Gjilanit.

Me 23.02.2023 kuvendi komunal i Gjilanit miratoi vendimin 01 nr. 016 20437 për emërimin janë disa anëtarë këtu që janë pjesë e komisionit unë Blerim Haziri historian, Gentiana Gashi Krasniqi DGJKP, Shefik Surdulli inxhinier PDK, Sami Ahmeti ekonomist LDK, Arieta Maka nga Shoqëria civile, Nehat Murati Lëvizja Vatra, Arbion Hyseni arkitekt Shoqata e familjeve të dëshmorëve.

Komisioni ka filluar punën më 19.05.2023 dhe vazhdon me mandat të kuvendit komunal të Gjilanit dhe secili anëtar mund të ndërrohet nga kuvendi komunal**.**

Komisioni ka mbajtur gjithsejt 10 takime kryesisht në orët e pasdites dhe gjatë vikendeve për shqyrtimin e lëndëve duke përfshirë edhe vizitat e lokaliteteve të ndryshme në territorin e komunës për të marr informacione të nevojshme nga këshillat e lagjeve urbane, këshillat e fshatrave nga qytetarët e Gjilanit etj.

Komisioni gjatë procesit të shqyrtimit të parashtresave të paraqitura nga ana e palëve punën e tij e mbështet në ligjin për sistemin e adresave ligji 04 L /071 i miratuar nga kuvendi i Republikës së Kosovës më 08.12.2011 udhëzimin administrativ nr.2012 për renditjen e elementeve të adresave dhe caktimin e informatave të shkronjave , numrave dhe tabelave të adresave i lëshuar nga ministria e mjedisit dhe planifikimit hapësinor udhëzimit administrativ nr.12 2012 ndërtesa, shtëpi, objekte dhe parcela kadastrale dhe doracaku për sistemin e adresave në Republikën e Kosovës.

Komisioni është mbështetur edhe në kritere të brendshme duke marr për bazë dokumentet si arsyeshmëria referenc nga autoritetet kompetente, autor të librave, revista, gazeta të kohës, pajtimin e banorëve të asaj rruge të dëshmuar me emrin, mbiemrin, nënshkrimin, kontribut i dalluar i emrit të propozuar, dëshmi të tjera si çertifikatë e dëshmorit, veteran i luftës për lirinë e popullit, i burgosur politik në kohë të regjimit serb, artist i dëshmuar, humanist i dëshmuar, veprimtar politik, kulturor, sportiv etj.

Poashtu gjatë punës komisioni ka bashkëpunuar me këshillat lokale të lagjeve urbane dhe të fshatrave, komisionin e kaluar për emërtimin e rrugëve me qytetar e poashtu ka bërë edhe vizita në lokalitete të ndryshme për të parë për së afërmi gjendjen dhe për të marr informacione sa më të plota në mënyrë që ky proces të përfundoj sa më mirë që është e mundur.

Sfidat e komisionit kanë hasur edhe në sfida të ndryshme si moszbatimi i vendimit komunal për rekomandimin nga komisioni i mëhershëm për shqyrtimin e ankesave që nga viti 2019 e deri para pak muajsh.

Gabimet teknike dhe drejtshkrimore të tabelave, mungesa e një adresës se ku të dërgohen ankesat .

Ankesat kërkesat të pakompletuara disa nga to të paqarta, të palexueshme për shkak të hartimit të tyre në mënyrë manuale, mospërgjigjjet nga palët për informacione të kërkuara shtesë, kompetencat e kufizuara të komisionit, kërkesat e ardhura pa pliko, mos kompenzimi i anëtarëve të këtij komisioni sipas vendimit të kuvendit, mungesa e procesmbajtësit zyrtar nga kuvendi komunal dhe së fundi moskalimi nga anëtarët e kuvendit komunal.

Komisioni ka pranuar dhe shqyrtuar 29 parashtresa por brenda fletë kërkesave kemi pasur disa kërkesa të ndryshme të paraqitura nga këshillat e lagjeve urbane, këshillat e fshatrave, iniciativa të qytetarëve, banorët e lagjeve, individ të caktuar etj.

Parashtresat janë paraqitur për shërbime me qytetar ku janë paraqitur dhe janë ndarë në 3 grupe në forma të tabelave.

Parashtresat, ankesat e aprovuara, ndryshimet e emërtimeve , gabime teknike janë 9 gjithsejt.

Parashtresa, ankesa te refuzuara janë 15 e keni tabelën nr.2.

Parashtresa të pezulluara për shkak të ndjeshmërisë që kërkojnë trajtim të mëtejshëm e të cilat janë 5 parashtresa.

Komisioni i rekomandon kuvendit të komunës së Gjilanit që të miratoj propozimet e aprovuara.

Vendimi i kuvendit të komunës për ankesat e aprovuara i dërgohet ministrisë përkatëse e cila shqyrton pajtueshmërinë e tyre me ligjin dhe aktet nënligjore.

Pas aprovimit nga ana e kuvendit të komunës së Gjilanit dh shqyrtimit nga ana e ministrisë përkatëse palët që kanë paraqitur parashtresat do të njoftohen përmes këtij raporti i cili do të publikohet në ëebfaqe të komunës.

Si komision i sugjerojmë DUPMM –së që gjatë identifikimit të rrugëve të reja e që nuk janë të emërtuar të bashkëpunojnë me komisionin për shqyrtimin e ankesave me qëllim që rrugëve të reja të emërtohen me emra adekuat.

Ky raport është deri në muajin shtator tash kemi edhe kërkesa të reja që janë të shumta mirëpo te fletëparaqitjet që i keni edhe te tabelat unë e kam një lutje për juve që kërkoj mirëkuptim për shkak që kur e kemi bërë këtë e kemi bërë qysh në shtator ndërsa tash jemi në muajin shkurt edhe kemi kërkuar dokumente shtesë për aplikuesit Xhelal Salihu, ku me kalimin e kohës e ka sjell biografinë mirëpo ne raportin veç e kemi pas gati .

Bëhet fjalë për Ibrahim Ali Salihun pra kërkoj që nëse votohet me kalu krejt ....... nuk dëgjohet fjalia në incizim.

Bëhet fjalë edhe për Sabit Rexhepi dhe Ramiz Bllacën për këto të dyja kërkoj mirëkuptim për të tjerat e keni të drejtën me propozu ju.

**Sami Ahmeti:** unë e kam kërkesën për rrugën të deponisë të emërtohet me emrin e rrugës që u potencua.

Kam edhe 3 kërkesa tjera kërkesa e banorëve të Dheut të Bardhë që krahu i dytë emërohet me rrugën Murat Musliu, që emri i tij figuron edhe te varrezat e dëshmorëve.

Kam një kërkesë nga këshilli i fshatit Zabel ku rruga me gjatësi prej 250 metra të emërohet me emrin e rrugës Sali Hysen Aliu ku kjo rrugë lidh edhe rrugën me Bajram Llovcën e cila është e pa emërtuar deri më tani.

Një kërkesë tjetër është e familjarëve rrugë komplet private që lidh rrugën Hamdi Kurteshi kjo rrugë deri më tani u quajt Dalip Xhelili dhe kësaj rruge ti ndërrohet emri Hasan Demiri sepse është kërkesë e familjes.

Në komision e dini arsyen se pse nuk kanë kaluar ku unë kam marr kritika pse nuk kam shkuar në komision.

Rruga Murat Musliu e dini shumë mirë arsyen pse nuk është në këtë listë.

**Bujar Nevzati:** Sami me gjithë respektin që e kam për juve edhe për propozimet por megjithatë komisioni vazhdon të punoj ku edhe unë kam propozime konkrete.

E rrugës është ti dërgojmë në komision njëherë dhe në seanca tjera komisioni ti bjen.

**Kushtrim Kadriu:** janë disa dosje shembull po e marrim Ramiz Bllacën kanë kërkuar vet komisioni nëse ka ndonjë biografi.

**Blerim Haziri:** për rrugën Ramiz Bllaca ajo veç ka kaluar dhe krejt kërkesat e reja të shtatorit kanë me u shqyrtu por disa janë shqyrtuar.

**Ismajl Kurteshi:** unë mendoj se për këto çështje të ndishme nuk duhet me pas ndasi por një rregull duhet me ekzistu nëse kemi vazhduar përherë përmes komisioneve duhet me vazhdu edhe me emrat e ardhshëm përmes komisionit.

Me sa e di unë nëse është urgjente kuvendi e ka një seancë brenda këtij muaji dhe kërkojmë prej komisionit që të tubohet gjatë këtyre 10 ditëve deri te seanca e radhës edhe të vjen me propozime se nëse fillojmë kështu me propozime atëherë komisionin është më mirë me shu.

**Kushtrim Kadriu:** komisioni obligohet që para datës 26 para seancës ta mbaj mbledhjen e radhës dhe pastaj i trajtojmë të gjitha dosjet dhe vimë me raport shtesë.

***Me 24 vota për miratohet propozimi i kryetarit të komisionit me propozimet shtesë.***

* 1. **Diskutim rreth kontratave në vepër**

***Pika 4.6 shtyhet për seancën e radhës.***

* 1. **Kërkesë e NPL Stacioni i Autobusëve Gjilan**

**Burhan Isufi:** duke marr për bazë fillimin e implementimit të projektit investim për ndërtimin e objektit të ri të Stacionit të Autobusëve ku është nënshkruar kontrata me operatorin ekonomik ne me datë 16 janar e kemi dërguar një kërkesë për mbështetje financiare për shkak që nga prishja e objektit nuk po kemi financa të mjaftueshme për të operuar si ndërmarrje.

Gjendja financiare është jo e mirë dhe nga prishja e objektit janë larguar shumë biznese të cilat kanë operuar aty.

Gjithashtu edhe bizneset ekzistuese po operojnë por po e kanë shumë të vështirë për shkak të kaosit dhe gjendjes jo të mirë që është tash për tash aty.

Unë ja kam dërguar në email planin kostot dhe shpenzimet që na duhen duke pasur parasysh që prej fillimit të ndërtimit të objektit të ri jemi takuar edhe me kryetarin e komunës i cili më ka ofruar mbështetje financiare për këto kosto që na duhen neve.

Këtu janë të përfshira pagat, kontributet, tatimet për punëtorë, furnizimi me ujë, për mbeturina, për shpenzime të zyreve etj.

**Kushtrim Kadriu:** siç jeni të gjithë të informuar stacioni është rrënuar dhe pjesa e punëtorëve janë bart në objektin e QKMF-së por siç e tha edhe drejtori kanë telashe për mbulimin e pagave se shumica e tyre i kanë marr nga qeratë që i kanë pas në objektet përreth stacionit.

**Avdyl Aliu:** kjo është për keqardhje se qysh po duket kjo pjesa përpara këndej kjo është ajo që po them unë nuk është i interesuar vet kryetari me kry puntë, nuk është i interesuar me pas buxhet, nuk është i interesuar me kalu projekti.

**Kushtrim Kadriu:** ne e kemi edhe një email që ka ardhur nga komisioni i aksionerëve të cilën e keni në material ku është shpreh pakënaqësia mosbashkëpunimi tek ekzekutivi as me komisionin e aksionerëve i cili është organ i kuvendit në këtë proces. Edhe ne si kuvend komunal nuk jemi të njoftuar fare me atë punë e siç e dimë ndërmarrjet publike raportojnë direkt të kuvendi dhe janë të lidhur vetëm me kuvendin jo me ekzekutivin por kemi pa vendosjen e gurthemeleve, prishjen e objekteve vetëm në media.

**Krenare L. Kqiku:** pajtohemi edhe ne me këtë propozimin që ka ardhën se është fakt që janë nis punimet, objekti po punohet te tregu edhe i dimë nevojat që janë shumë bazike dhe elementare por megjithëatë kryetari në fillim të fjalës e tha që pa miratimin e buxhetit është e pamundur me u bë gjithçka.

Unë besoj se shumë shpejt edhe buxheti ka me u aprovu edhe ka me u miratu dhe tregu ka me pas mbështetjen financiare por do ta mbështesim edhe stacionin e autobusëve.

***Me 21 vota për miratohet pika 4.7 e Rendit të punës.***

* 1. **Kërkesë e Shoqatës së Invalidëve të luftës për ndihmesë të një veterani të cilit ju ka rrënuar shtëpia**

**Ahmet Daku:** veteranët dhe invalidët e luftës janë themel i historisë tonë dhe janë dëshmia më e fortë e guximit dhe sakrificës për atdhe kontributi dhe përkushtimi i juaj për ti mbështetur ata duke ju ofruar ndihmën e nevojshme është një vepër fisnike dhe një detyrë morale që nderojnë jo vetëm ju por edhe shoqërinë tonë në tërësi.

Mbështetja ndaj tyre nuk është vetëm një gjest human por një akt drejtësie për ata që luftuan për lirinë dhe dinjitetin tonë kombëtar.

Falë angazhimit tuaj shumë prej tyre po marrin kujdesin nën mbështetjen që e meritojnë duke i ndjerë të vlerësuar dhe të respektuar për sakrificën e tyre.

Ju falendëroj për përpjekjen dhe ju inkurajoj për mbështetje që asnjë veteran apo invalid lufte të mos ndihet i harruar apo i neglizhuar.

Fjala është për veteranin e luftës Besim Jasharin ku i është rrënuar shtëpia dhe e ka gjendjen shumë të rëndë ne deri tani si shoqëri kemi arrit me ja mbulu shtëpinë dhe tash e tutja ka nevojë për rregullim brenda.

Vlera është afërsisht 21.000 euro dhe materialet i kemi dorëzuar bashkë me kërkesën.

Shoqata e Invalidëve të luftës dega në Gjilan.

Kryetar Selver Kqiku.

**Sami Ahmeti:** unë personalisht duke e ditë vlerën e çdo ushtari apo invalidi jam shumë pro me i ndihmu së paku edhe për vendin e banimit por kam edhe një kërkesë ku me sa e di unë qe 6 muaj është bërë kërkesa ku sjellët nëpër komunë dhe nuk vjen në kuvend.

Fjala bëhet për një veteran të UÇK-së që ka qenë në banimin social dhe që pa të drejtë është larguar.

**Kushtrim Kadriu:** sinqerisht tek unë nuk ka ndonjë kërkesë tjetër sepse të gjitha kërkesat që vinë këto janë me prioritet që i trajtojmë me kujdesin më të madh të mundshëm.

***Me 18 vota për miratohet pika 4.8 e Rendit të punës.***

* 1. **Kërkesë e Komisionit të bursave për ndarjen e mjeteve prej 26.800 euro për 7 bursist**

**Ismajl Kurteshi: Raport i Komisionit për Ndarjen e Bursave, janar 2025**

Të nderuar/a, kuvendare dhe kuvendar Komisioni Komunal për Ndarjen e Bursave, i përbërë nga anëtarët:

1. Ismajl Kurteshi, kryetar,
2. Drenushë Maloku, anëtare,
3. Sebahate Hajdini, anëtare,
4. Suzana Selimi, anëtare,
5. Afërdita Balaj, anëtare,
6. Ardhmërie Jakupi- Musliu, anëtare,
7. Bujar Nevzadi, anëtar,

I ka filluar punimet me 9. 12. 2024 dhe i ka përfunduar punimet me 3. 01. 2025.

Puna e komisionit është bazuar në Rregulloren Komunale për Ndarjen e Bursave dhe Konkursin e DKA-së të shpallur, në nëntor të vitit 2024.

Sipas të cilit Komuna e Gjilanit i ndan 293 bursa:

-164 bursa në vlerë prej 60 euro në muaj, ose 600 euro për vitin akademik 2024/25, për studentët e Gjilanit që studiojnë në universitetet jashtë Gjilanit por brenda Kosovës.

- 98 bursa , në vlerë 40 euro në muaj, (gjithsej 400 euro), për studentët që studiojnë në universitetet në Gjilan, (Të gjithë studentët që kanë aplikuar e që nuk kanë përfituar ndonjë bursë tjetër). Janë nda 11 bursa më pakë për shkak të mungesës së pikantëve.

- 20 bursa, në vlerë mujore 40 euro, (gjithsej 400 euro) për studentët e studimeve master.

- Komisioni pas hulumtimit të listave me emrat e përfituesve të bursave nga ana e MASHT-it dhe Universiteteve publike ka konstatuar se 114 student që kanë aplikuar për bursë janë gjetur në listat përfituesve, ndaj të njëjtëve është vepruar bazuar në rregulloren për Ndarjen e Bursave.

* 6 student nuk i kanë plotësuar kushtet e konkursit.
* Komisioni i ka mbajtur gjithsej 11 mbledhje.
* Mungesat e anëtarëve të Komisionit në mbledhje:
* Ardhmerie Musliu 5
* Bujar Nevzadi 3
* Afërdita bala 1

Materiali i përpunuar bashkë me rezultatet i është dorëzuar DKA-së.

***Me 21 vota për miratohet pika 4.9 e Rendit të punës me shumën 17.000 euro për bursa.***

***Me 21 vota për miratohet shuma prej 50 euro për punën e komisionit.***

* 1. **Raporti i punës së Komisionit për dhënien e titujve të Nderit, Mirënjohjeve dhe Shpërblimeve**

**Blerim Haziri:** deshta të pyes për Elez Mujin është Muji apo Elez Muja dhe arsyeja pse është refuzuar.

**Kushtrim Kadriu:** brenda dy tre ditëve komisioni do të mban mbledhje dhe e korrigjon.

***Me 21 vota për shtyhet pika 4.10 e Rendit të punës.***

**Procesmbajtësja: Kryesuesi i KK**

**Arbresha Ismaili- Hyseni Kushtrim Kadriu**